钦定古今图书集成/理学汇编/学行典/第269卷 > 郝天挺
## 钦定古今图书集成/理学汇编/学行典/第269卷 > 郝天挺

按《金史隐逸传》：“‘郝天挺，字晋卿，泽州陵川人。早衰多
疾，厌于科举，遂不复充赋。太原元好问尝从学进士
业，天挺曰：‘今人赋学以速售为功，六经百家分磔缉
缀，或篇章句读不之知，幸而得之，不免为庸人’。又曰：
读书不为艺文，选官不为利养，唯通人能之’。又曰：今
之仕多以贪败，皆苦饥寒不能自持耳。丈夫不耐饥
寒，一事不可为。子以吾言求之，科举在其中矣。”或曰：
“以此学进士，无乃戾乎？”天挺曰：“正欲渠不为举子尔。”
贞祐中居河南，往来淇、卫闲，为人有崖岸，耿耿自信，
宁落魄困穷，终不一至豪富之门。年五十，终于舞阳。